cyanic-selkie/wikianc huggingface dataset:
Սամվել Չիլինգարյան
Կենսագրություն
Սամվել Չիլինգարյանը ծնվել է 1923 թվականին, Նոյեմբերյանի շրջանի Ջուջևան գյուղում:Սովորել է տեղի յոթնամյա դպրոցում, ապա՝ Կողբի, Ղոշխոթանի դպրոցներում։ Տասնամյակն ավարտել է 1941 թվականին ։
1942 թվականին մեկնել է ռազմաճակատ, 409-րդ դիվիզիայի կազմում մարտնչել գերմանացիների դեմ։ Եղել է Հյուսիսային Կովկասում, Ուկրաինայում, Ռումինիայում, Հունաստանում, Ավստրիայում։ Պարգևատրվել է Կարմիր աստղ շքանշանով, բազմաթիվ մեդալներով։ 1947 թվականին զորացրվել է և վերադարձել հայրենի Ջուջևան ։
1954 թվականին ավարտել է Երևանի Մանկավարժական ինստիտուտի պատմության ֆակուլտետը։ Երկար տարիներ եղել է Նոյեմբերյանի թիվ 1 դպրոցի տնօրեն, 1978 թվականին արժանացել ՀԽՍՀ վաստակավոր ուսուցչի կոչման։ Մանկավարժական գործունեությանը զուգահեռ զբաղվել է գիտական աշխատանքով։ Նոյեմբերյանի տարածքում կատարել է բազմաթիվ հնագիտական պեղումներ, ձեռք բերել գիտական հարուստ տվյալներ։ Պաշպանել է պատմական գիտությունների թեկնածուի թեզ։ Մասնակցել է շրջանային, հանրապետական և միութենական ընթերցումների, հանդես է եկել զեկուցումներով, որոնցից շատերը տպագրվել են գիտամեթոդական ժողովածուներում, գիտական հանդեսներում, արժանացել դիպլոմների, գովասանագրերի, դրամական պարգևների ։
Սամվել Չիլինգարյանը մահացել է 2001 թվականին ։
Սամվել Չիլինգարյանի ջանքերով Նոյեմբերյանի Հովհաննես Թումանյանի անվան թիվ 1 դպրոցում բացվել է հնագիտական-պատմական և հայրենասիրական փառքի թանգարան։ Թանգարանի պատվավոր հյուրերի կազմում են եղել ՀՀ ԳԱ ակադեմիկոս Բաբկեն Առաքելյանը, ԽՍՀՄ հերոս, գեներալ-մայոր Ասքանազ Կարապետյանը, գրողներ Անահիտ Սահինյանը, Աղավնին, Մկրտիչ Կորյունը, դերասան Մհեր Մկրտչյանը, Վրաստանի ԳԱ նախագահ Ակակի Շանիձեն, Վ. Ցիոկաշվիլին, ինչպես նաև հանրապետության դպրոցների մանկավարժական կոլեկտիվների ներկայացուցիչներ, հյուրեր Ուկրաինայից, Մոսկվայից, Բուլղարիայից։ Հնագիտական թանգարանը ՀՀ մշակույթի նախարարության կողմից արժանացել է «Ժողովրդական թանգարան» կոչմանը ։
Ծանոթագրություններ
Կատեգորիա:Հայ մանկավարժներ Կատեգորիա:ՀԽՍՀ վաստակավոր մանկավարժներ Կատեգորիա:ՀՊՄՀ շրջանավարտներ Կատեգորիա:Պատմական գիտությունների թեկնածուներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Դպրոցի տնօրեններ
Միշել Կրո
Միշել Օգյուստ Կրո, ֆրանսիացի լեռնագնաց և լեռնային ուղեկցորդ։ Արևմտյան Ալպերի առաջին լեռնագնացներից է։ Մահացել է Մաթերհորնից իջնելուց։ Էդուարդ Ուիմփերի գլխավորած խումբը, որի կազմում էր նաև Կրոն, առաջին խումբն էր, որ հաջողությամբ բարձրացավ Մաթերհորն։
Վաղ տարիներ
Միշել Կրոն ծնվել է 1830 թվականի ապրիլի 22-ին Ֆրանսիայի Շամոնի կոմունայի վերին մասում գտնվող փոքրիկ Լը Տուր գյուղում՝ գյուղացու ընտանիքում։ Միշելն ամբողջ կյանքում ապրել է իր ավագ եղբայր Ժան Բապտիստ Կրոյի (1828-1905) (որը ևս լեռնային ուղեկցորդ էր), նրա կնոջ և ընտանիքի, ինչպես նաև երկու քույրերի՝ Մարի Սոֆիի և Մարի Դելֆինի հետ։ Միշելն ամուսնացած չէր ։
Լեռնագնացի կարիերա
Միշել Կրոն լեռնագնացի և լեռնային ուղեկցորդի իր կարիերան սկսել է 1859 թվականին, երբ նրան վարձեց անգլիացի լեռնագնաց և գիտնական Ուիլյամ Մեթյուզը՝ բրիտանական ալպիական ակումբի հիմնադիրներից մեկը։ Հաջորդ մի քանի տարիների ընթացքում Կրոն Մեթյուզի հետ միասին մի շարք լեռնագնացություններ է կատարել մի քանի ալպիական գագաթներ, այդ թվում` առաջին վերելքը Գրանդ Քասի (3855 մ, օգոստոսի 8, 1860), Մոն Ժելեի (3518 մ, Օգոստոսի 11, 1861), Կաստորի (4228 մ, օգոստոսի 23, 1861), Դոմ դե լա Սաշեի (3601 մ, օգոստոսի 15), Մոնտե Վիզոյի (3841 մ, օգոստոսի 30, 1861), Մոն Պուրիի (3779 մ, հոկտեմբերի 4) գագաթներ ։
1864 թվականին Մեթյուզը հեռացավ լեռնագնացությունից և Միշել Կրոն միացավ անգլիացի լեռնագնաց և ճանապարհորդ Էդուարդ Ուիմփերի թիմին։ Նրա հետ միասին Կրոն կատարել է առաջին վերելքը դեպի Մոն Դոլանի (3823 մ, հուլիսի 9, 1864), Բար դեզ Էկրենի (4102 մ, հունիսի 25, 1864), Էգյուիյ դը Տրե լյա Տետեի (3930 մ, հուլիսի 12, 1864), Էգյուիյ դ'Արժանտիերի (3901 մ, հուլիսի 15, 1864), Պուենտ Ուիմփերի (4184 մ, Գրանդ Ժորաս լեռնազանգվածի երկրորդ ամենաբարձր գագաթը, հունիսի 9, 1865) գագաթներ ։
Հիշատակ
Գրանդ Ժորաս լեռնազանգվածի երրորդ ամենաբարձր գագաթը կոչվում է Կրոյի անունով (Պուենտ Կրո, Pointe Croz, 4110 մետր) ։
Միշել Կրոյի անունով է կոչվում նաև Շամոնիի փողոցներից մեկը ։
Վիլեմ Բիլդերդեյք
Վիլեմ Բիլդերդեյք (Willem Bilderdijk, ), հոլանդացի բանաստեղծ, պատմաբան, իրավաբան և լեզվաբան ։
Կենսագրություն
Վիլեմ Բիլդերդեյքը ծնվել է 1756 թվականի սեպտեմբերի 7-ին Նիդերլանդների Ամստերդամ քաղաքում ։
Նրա հայրը Ամստերդամում բժիշկ էր։ Երբ նա տաս տարեկան էր, նրա հետ դժբախտ դեպք պատահեց, որի հետևանքով նա վնասեց իր ոտքը, և դարձավ անգործունակ ու սկսեց կենտրոնանալ և զարգացնել իր ուսումը։ Քանի որ նրա ծնողները Օրանժ-Նասաուի տան մոլի հետևորդներն էին, Բիլդերդեյքը մեծացավ ուժեղ միապետական և կալվինական համոզմունքներով։
Լեյդենի համալսարանում սովորելուց հետո Բիլդերդեյքը 1782 թվականին ստացել է իրավագիտության դոկտորի կոչում և սկսել իր գործունեությունը Հաագայում։ Երեք տարի անց նա ամուսնացավ Ռեբեկա Վեսհովենի հետ, սակայն նրանց ամուսնությունը այդքան էլ հաջող չէր։ Նա հրաժարվեց 1795 թվականին երդում տալ Բատավայի նոր Հանրապետության վարչակազմին, և, հետևաբար, ստիպված եղավ հեռանալ Նիդեռլանդներից։ Նա գնաց Համբուրգ, իսկ ավելի ուշ՝ Լոնդոն, որտեղ նա մեծ համբավ ձեռք բերեց:Այնտեղ նա ուներ աշակերտուհի՝ Կատարինա Վիլհելմինա Շվայխարդտը (1776-1830 թվականներ), նիդեռլանդացի նկարիչ Հայնրիխ Վիլհելմ Շվայխարդտի դուստրը և հենց ինքը՝ բանաստեղծուհին։ Երբ նա հեռացավ Լոնդոնից 1797 թվականի հունիսին և գնաց Բրաունշվայգ, այս տիկինը հետևեց նրան, և երբ նա պաշտոնապես բաժանվեց իր առաջին կնոջից (1802 թվական), նրանք ամուսնացան։
1806 թվականին ընկերները համոզեցին նրան, որպեսզի վերադառնա Նիդեռլանդներ, որտեղ Բատավայի Հանրապետությունը փոխարինվել էր միապետությամբ, իսկ առաջին թագավոր ընտրվել էր Լյուդովիկ Բոնապարտն՝ Ֆրանսիայի կայսր Նապոլեոն Բոնապարտի եղբայրը։ Լյուդովիկ ը սիրով ընդունեց Բիլդերդեյքին և նրան դարձրեց իր գրադարանավար, ինչպես նաև թագավորության անդամ և, ի վերջո, նախագահ (1809-1811 թվականներ)։
Բիլդերդեյքը նաև սովորեցնում էր թագավորին հոլանդերեն, թեև մի առիթով թագավորը ենթադրաբար ասել էր իր ժողովրդին, որ ինքը «Կոնին վան Օլանդն» է («Օլլանդի նապաստակ»), այլ ոչ թե «Կոնինգ վան Հոլանդը» («Հոլանդիայի թագավոր»), քանի որ նա դժվարությամբ էր հոլանդերեն բառերը արտաբերում ։
Լյուդովիկոսի գահից հրաժարվելուց հետո Բիլդերդեյքը աղքատացավ։ 1813 թվականին Նիդեռլանդներում Վիլհելմ I-ի գահից հրաժարվելուց հետո նա հույս ուներ պրոֆեսոր դառնալ, բայց հիասթափվեց և դարձավ պատմության ուսուցիչ Լեյդենի համալսարանում։ Նա մինչև մահ շարունակեց իր պայքարը ազատական գաղափարների դեմ։ Բիլդերդեյքը « Het Réveil » հոգեւոր շարժման հիմնադիրն էր, որը փորձում էր քրիստոնեական պատասխան տալ Ֆրանսիական հեղափոխության իդեալներին։ Նրա աշակերտներից էին Աբրահամ Կապադոսը, Վիլեմ դե Կլերկը, Գիյոմ Գրոեն վան Պրինստերերը և հատկապես Իսահակ դա Կոստան, ով իր ուսուցչին անվանեց «հակահեղափոխական, հակաբարնևելդտյան, հակաԼովեստեյնիստ, հակալիբերալ»։
Բիլդերդեյքը մահացավ Նիդեռլանդների Միացյալ Թագավորության Հարլեմ քաղաքում 1831 թվականի դեկտեմբերի 18-ին ։
Առասպել
Ըստ Գոդֆրիդ Բոմանսի, ով ակումբն անվանել է իր կեղծանուն Թեյստերբանտ անունով, մահճակալը, որտեղ մահացել է Բիլդերդեյքը, պահվել է մինչև 1950 թվականը՝ մարդկանց հետաքրքրասիրությունը բավարարելու համար։ Հուշաքարը տեղադրվել է նրա հին տան վերին ֆրոնտոնի վրա 1885 թվականին, իսկ հուշաքարը գտնվում է նաև Սուրբ Բավոչա եկեղեցում
Բիլդերբերգի անվան թանգարանի հավաքածուն պահպանվում է Լեյդենի համալսարանի գրադարանում:
Ծանոթագրություններ
Attribution:
Արտաքին հղումներ
Կատեգորիա:Հոլանդացի գրողներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Վիքիպեդիա:ԲՊՀ հոդվածներ 2023
Պրոսկուրովկա (գյուղ, Բոբրինեցի շրջան)
Պրոսկուրովկա (Проскурівка), գյուղ Ուկրաինայի Կիրովոգրադի մարզի Բոբրինեցի շրջանում։
Տարածքը՝ 0,333 կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Բոբրինեցի շրջանի բնակավայրեր Կատեգորիա:Ուկրաինայի գյուղեր
Պորտո Մանտովանո
Պորտո Մանտովանո (Porto Mantovano, Pòrt Mantuàn), քաղաք Իտալիայում, գտնվում է Լոմբարդիա մարզի Մանտուա գավառում ։
Բնակչությունը կազմում է 13 344 մարդ։ Խտությունը՝ 361 մարդ/կմ²։ Տարածքը՝ 37 կմ²։ Էլեկտրոնային փոստ՝ 46047։ Հեռախոսային կոդ՝0376։
Ծանոթագրություններ
Կատեգորիա:Իտալիայի բնակավայրեր
(5307) Պոլ-Անդրե
Միջին հեռավորությունը Արեգակից կազմում է 2,415324 ա. մ., առավելագույնը մոտենում է 2,1238 ա. մ. հեռավորության վրա և հեռանում 2,7069 ա. մ. ։ Արեգակի շուրջ մեկ ամբողջական պտույտ է կատարում 1371,08 երկրային օրվա ընթացքում, իր ուղեծրով շարժվելով միջինում 0,262567 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,06° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆուտբոլի աշխարհի առաջնություն 2002
Ֆուտբոլի աշխարհի առաջնություն 2002, ֆուտբոլի աշխարհի 17-րդ առաջնությունը, որը կայացավ 2002 թվականի ամռանը Հարավային Կորեայում և Ճապոնիայում։ Այն թվով վերջին առաջնությունն էր, որտեղ կիրառվեց ոսկե գոլի օրենքը։ Գավաթը ռեկորդային 5-րդ անգամ հաղթեց Բրազիլիան՝ պարտության մատնելով Գերմանիային 2։0 հաշվով (երկու գոլերն էլ խփվում են Ռոնալդոյի կողմից, ով 7 խաղում խփեց 8 գնդակ)։ Երրորդ տեղի համար մրցապայքարում Թուրքիան հաղթեց Հարավային Կորեային 3-2 հաշվով։
Արտաքին հղումներ
Կատեգորիա:Ֆուտբոլի աշխարհի առաջնություն Կատեգորիա:2002 ֆուտբոլում
Կասանո Սպինոլա
Կասանո Սպինոլա  (Cassano Spinola), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 1864 մարդ (2008)։ Բնակչության խտությունը՝ 48 մարդ/կմ²։ Տարածքը կազմում է 125 կմ²։ Փոստային ինդեքս՝ 15063։ Հեռախոսային կոդ՝ 0143։
Կոմունայի հովանավորն է Սուրբ Պետրոս Առաքյալը։ Տոնը նշվում է սեպտեմբերի երրորդ կիրակիին հաջորդող երկուշաբթի օրը։
Ռասցվետ (գյուղ, Ուստ-Աբականսկի շրջան)
Ռասցվետ (Расцвет), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 1358 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1961 թվականին հիմնադրված բնակավայրեր Կատեգորիա:Ռուսաստանի Խակասիա հանրապետության Ուստ-Աբականսկի շրջանի բնակավայրեր
Դա Կոստա (այլ կիրառումներ)
Դա Կոստա, (Da Costa), իսպանական ազգանուն։ Հայտնի կրողներն են՝
Կատեգորիա:Իսպանական ազգանուններ
Լյախովո (գյուղ, Կարմասկալինսկի շրջան)
Բնակչությունը 2009 թվականին գրանցված տվյալներով կազմում էր 122 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Վանա ծովուն արշալույսը
Սյուժե
Ֆիլմի գլխավոր հերոսը՝ 80-ամյա Կարապետը, որի մայրը հրաշքով փրկվել էր 1915 թվականի ջարդերից, փորձում է իր ամերիկացած սերունդների մեջ պահպանել կորուսյալ հայրենիքի հիշողությունը։ Միայն այդ ճանապարհով նա կարող է փրկել ընտանիքը փոխադարձ խորթացումից ու քայքայումից։ Անձամբ Կարապետն իր պարտքն է համարում ամեն տարի ապրիլի 24-ին Թուրքիայի դեսպանատան դիմաց այրել այդ երկրի ազգային դրոշը։ Դա բողոքի՝ նրան հասանելի միակ ձևն է։ Նման դեմարշները զայրացնում են որդուն՝ Տիգրանին, որը ստիպված է հոր պատճառով տուգանքներ մուծել, և անհասկանալի են 17-ամյա թոռանը, որը նույնիսկ սիրահարված է ԱՄՆ սովորելու եկած թրքուհի համակուրսեցուն։ Կարապետի անհաշտ ու անզիջում բնավորությունը թանկ է նստում նրա հարազատների վրա։
Ուրցուլեի
Ուրցուլեի (Urzulei), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 1443 մարդ (2008 թվականի տվյալներով), բնակչության խտությունը 11 կմ²։ Զբաղեցնում է 130 կմ² տարածք։ Փոստային ինդեքս՝ 8040։ Հեռախոսային կոդ՝ 0782։
Բնակչության հովանավոր սուրբ է համարվում Սուրբ Գևորգը։ Տոնակատարությունը նշվում է օգոստոսի երրորդ կիրակի օրը։
Արտաքին հղումներ
Կատեգորիա:Իտալիայի բնակավայրեր
Միրնոե (այլ կիրառումներ)
Միրնոե, կարող է վերաբերել՝
Խճանկարչություն
Խճանկարչություն, մոզաիկա (mosaique, mosaico, ` նվիրված մուսաներին), մոնումենտալ-դեկորատիվ արվեստի հիմնական տեսակներից, համասեռ կամ տարբեր նյութերի մասնիկներից (քար, գունախիճ, խեցեսալիկ և այլն) ստեղծված պատկեր կամ զարդ։
Հին Արևելք
Խճանկարի պատմությունը գալիս է դեռևս մ․թ․ա․ 4-րդ հազարամյակի 2-րդ կեսից, ժամանակաշրջան, որով թվագրվում է Միջագետքի շումերական քաղաքների ամրոցների և վանքերի կառուցումը։
Խճանկարը բաղկացած էր 8-10 սմ․ երկարությամբ և 1,8 սմ լայնությամբ թրծած կավի գլանաձև ձողիկներից («կեռագծեր»), որոնք դրվում էին կավե լուծույթի մեջ։ Պատկերները ձևավորվում էին գլանների ծայրերից, որոնք սովորաբար ներկվում էին կարմիր, սև և սպիտակ գույներով։ Կիրառվում էին երկրաչափական պատկերներ՝ շեղանկյուն և եռանկյուն։
Մ․թ․ա 8-րդ դարին են վերագրվում չհղկված գլաքարից խճանկարի ստացման տեխնիկաները, որը դարձել է խճանկարի տեխնիկայի զարգացման փուլերից մեկը և իր անկման շրջանում հռոմեացիների կողմից ծաղրանքով անվանվել է opus barbaricum:
Պեղումների ընթացքում հայտնաբերվել են քանդակազարդ գլաքարե հատակներ Ալթըն-Թեփե (Արևելյան Անատոլիա) և ամրոցներ Արսլան-Թաշ (Ասորեստան), սակայն ամենահարուստ հուշարձանը համարվում է Գորդիոնի գլաքարային խճանկարները։
Անտիկ շրջան
Չհղկված գլաքարից ստացված առաջին խճանկարները գտնվել են Կորինֆում և ժամանակագրված են մ․թ․ա․ 5-րդ դարում։ Այն մարդկանց, կենդանիների, առասպելական երևույթների շրջագծային պատկերներն է՝ ձևավորված երկրաչափական և բուսական զարդարանքով, հիմնականում սև և սպիտակ, ոճային առումով մոտ է սափորանկարչությանը։
Հավաքման տեխնիկա
Խճանկարը հավաքվում է երկու եղանակով՝
Տեխնիկա և նյութեր
Այսօր օգտագործվում են ավանդական խճանկարային նյութեր՝ բնական քար, սեմալտ, կերամիկա և մետաղ։ Այս զինանոցը վերջերս համալրվել է կերամոգրանիտի քարերով ։ Բացի այդ, այսօրվա արհեստավորները աշխատում են խեցիներով, գեղարվեստական ապակիներով, հայելիներով, ուլունքներով և նույնիսկ անսովոր իրերով, ինչպիսիք են տիկնիկների մասերը, մարգարիտները կամ լուսանկարները ։ Խճանկարը վերածվել է հանրաճանաչ արհեստի և արվեստի, որը ոչ միայն կիրառում են մասնագետները ։ Թեև հնագույն խճանկարները սովորաբար ճարտարապետական ​​էին, ժամանակակից խճանկարները ծածկում են ամեն ինչ՝ այգու նստարաններից և ծաղկամաններից մինչև կիթառներ և հեծանիվներ։
Խճանկարչությունն աշխարհում
Խճանկարչության պահպանված հնագույն նմուշներ են բազմագույն կավե անոթների օղակազարդերը (Միջագետք, մ. թ. ա. III հազարամյակ)։ Անտիկ խճանկարչության կառույցների հատակը գարդարող ոչ բարդ զարդերից և անպաճույճ պատկերներից վերաճել է քարի կտորներից կազմված, ուղղակի ագուցված և ապա հղկված բազմագույն կամ սև-սպիտակ նրբին հորինվածքների։ Բյուզանդական արվեստում գունախճերից և քարից (հաճախ կիսաթանկարժեք) հավաքված խճանկարը չէր հղկվում, որով գույնն ստանում էր հատուկ հնչեղություն։ Գույներով ու ոսկով առկայծող բյուզանդական խճանկարը (Կոստանդնուպոլսի և Ս. Սոֆիայի տաճարում), հարստացնելով ինտերիերը, օրգանապես միաձուլվում էր պատի զանգվածին։ Բյուզանդական խճանկարչության ավանդները յուրովի արտացոլվել են Իտալիայում, Հին Ռուսիայում (XI-XII դդ., Կիևի Սոֆիայի և Միխայլովյան ոսկեգմբեթ տաճարներում), Վրաստանում (XII դար, Դելաթի վանքում)։ Արևմտյան Եվրոպայի ռոմանական արվեստում գերիշխել է զարդերով խճանկարչությունը։
XVI դարում Իտալիայում առաջացել է գունավոր հղկված քարերից, այսպես կոչված, ֆլորենտական խճանկարչությունը։ XVII դարում տարածված գունախճերով խճանկարչությունը նմանակել է գեղանկարչության եղանակները։ Իսլամի երկրներում (նաև միջնադարյան Իսպանիայում և Պորտուգալիայում) XIII-XIV դարերում զարգացել է մայոլիկայի արաբանախշ խճանկարչությունը։ XVIII դարում Ռուսաստանում Միխայիլ Լոմոնոսովը վերականգնել է գունախճերով խճանկարչության տեխնիկան։ Սովորաբար խոշոր կտորներից կազմված ժամանակակից խճանկարչության մեջ գերիշխում են ցայտուն, լոկալ գունաբծերի համադրումով հորինվածքները (Ֆեռնան Լեժե, Ռենատո Գուտտուզո, Դավիդ Ալֆարո Սիկեյրոս և ուրիշներ)։ Խորհրդային խճանկարչության վարպետներից են Ալեքսանդր Դեյնեկան, Պավել Կորինը։
Պորտուգալական մայթ
Պորտուգալական մայթը՝ երկգույն խճանկարային սալահատակի տեսակ է, որը ստեղծվել է Պորտուգալիայում 19-րդ դարի 40-ականների սկզբին։ Այն սովորաբար ընդունում է երկրաչափական նախշերի ձևը, բայց նաև օգտագործվում է գեղանկարչական խճանկարների ստեղծման համար ոճերում՝ սկսած դասականությունից մինչև ժամանակակից դիզայն։ Պորտուգալիայում և Բրազիլիայում շատ քաղաքներ ունեն մայթեր, որոնք պատրաստված են այս սալահատակման տեխնիկայով ։
Հուիչոլի ցեղի խճանկարը
Ներկայումս զարգանում է ավտոխթոն արվեստի այնպիսի տեսակ, ինչպիսին է Հուիչոլ ցեղի խճանկարը։ Այն ըստ օգտագործվող նյութի հազվագյուտ տեսակի խճանկար է՝ այս տեխնիկայում ոճավորելու համար օգտագործվում են ուլունքներ ։
Խճանկարչությունը Հայաստանում
Հայկական խճանկարչության առաջին և համեմատաբար ամբողջական նմուշը Գառնիի բաղնիքի հանդերձարանի հատակի՝ 15 երանգի քարերից կազմված խճանկարն է (III դար), ուր պատկերված են ծով և առասպելական ծովային արարածներ (օվկիանոսի և ծովի մարմնավորումների կիսանդրիներ, ձկնորսների և նավազների հովանավոր Դլավկոսը, Պելեոսը և Թետիսը, դելֆին, իխթիոկենտավրոսներ, ձկներ, ձկնորս, ներեիդներ և այլն)։ Այն իր ոճով հարում է ասորահելլենիստական ուշ շրջանի խճանկարչությանը։ Քարի և գունախճերի խորանարդիկներ են գտնվել Էջմիածնի IV-V դարերի «Ձկներ», Պոմպեյի «Ֆավնի տան» խճանկարներից (մ.թ.ա. II դ., Ազգային թանգարան, Նեապոլ) հին տաճարի պեղումներում, զարդախճանկարի բեկորներ՝ Զվարթնոցում, Դվինում և Անիում։ Սրանով գրեթե սպառվում են խճանկարչության մասին տեղեկությունները Հին և Միջնադարյան Հայաստանում։
Խորհրդային Հայաստանում խճանկարչության արվեստը վերածնվել է 1960-1970-ական թվականներին։ Այն կապված է արվեստների (ճարտարապետություն, նկարչություն և քանդակագործություն) համադրման նկատմամբ աճած հետաքրքրության հետ։ Ուշագրավ են Հ. Խաչատրյանի («Ավարայրի ճակատամարտը», գունախիճ, 1959-1960, Երևանի Մեսրոպ Մաշտոցի անվան Մատենադարան), Հ. Մինասյանի («Ներփակ կորեր», «Երկրաչափական տարածություն», տուֆ, 1968-1970, Երևանի մաթեմատիկական մեքենաների գիտահետազոտական ինստիտուտ, «Ռիթմեր», քար, 1966, Երևանի Մոսկվա կինոթատրոնի ամառային դահլիճ), Կարապետ Եղիազարյանի («Դրախտ», քար, 1968, Սարդարապատի հերոսամարտի հուշահամալիրի հյուրանոց-ռեստորանի ինտերիեր), Դ. Սմբատյանի, Զ. Հարությունյանի, Հ. Պողոսյանի («Հայաստան», տուֆ, 1967, Մարտիրոս Սարյանի տուն-թանգարան (Երևան)), Ա. Խաչատրյանի («Հայաստան», քար) և այլոց խճանկարները։
Ծանոթագրություններ
Կատեգորիա:Արվեստ Կատեգորիա:Շինարարական տարրեր և կառուցվածքներ
Պինդ տղան
«Պինդ տղան» (一個好人, LSHK Jat go hou jan), հոնկոնգյան մարտաֆիլմ, ռեժիսորն է Սամմո Հունը, գլխավոր դերում՝ Ջեքի Չանը։ Վերջինիս մասնակցությամբ ամենահայտնի ֆիլմերից մեկը։
Սյուժե
Հեռուստատեսային խոհարար Ջեքին օգնում է մի հաղորդավարուհու տեղական մաֆիայի հետ պայքարում՝ խառնվելով աղջկա կյանքի արկածներին։
Հոգեթերապևտ
Հոգեթերապևտ, բժշկական կամ հոգեբանական բարձրագույն կրթություն ունեցող մասնագետ, որը զբաղվում է մարդու հոգեկանի վրա բուժող ազդեցություն թողնելով։ Մարդկանց, որոնք օգտվել են հոգեթերապևտի ծառայություններից, կոչվում են հաճախորդներ։ Խնդիրներ (զգացմունքային, անձնական, սոցիալական և այլն), որոնց հետ հաճախորդները դիմում են հոգեթերապևտի, համապատասխանում են դրսևորման թեթև կամ միջին ծանրությանը։
Պինդ տղան
Կարծիքներ
Կատեգորիա:Սամմո Հունի ֆիլմեր Կատեգորիա:Հոնկոնգյան ֆիլմեր Կատեգորիա:1996 ֆիլմեր Կատեգորիա:Մարտաֆիլմեր‎ Կատեգորիա:Արկածային ֆիլմեր‎ Կատեգորիա:Կինոկատակերգություններ‎ Կատեգորիա:Անգլերեն ֆիլմեր
Հոգեթերապևտ
Հոգեկանի ծանր հիվանդությունների դեպքում հարկավոր է բժիշկ-հոգեբույժ։ Հոգեբույժը աշխատում է հիվանդների հետ։
Հոգեթերապևտիկ ազդեցության հիմնական գործիքը զրույցն է (որը սկզբունքորեն տարբերվում է մարդկանց սովորական զրույցից)։
Պրոֆեսիոնալիզմ
Պրոֆեսիոնալ աշխատանքի համար հոգեթերապևտը պետք է ոչ միայն ստանա դիպլոմ, այլ նաև կանոնավոր կերպով անցնի որակավորման բարձրացման համար նախատեսված դասընթացներ/սեմինարներ։
Ծանոթագրություններ
Կատեգորիա:Հոգեթերապիա
Պարթամասիր
Պարթամասիր, Հայոց թագավոր 113 թվականից։
Պարթև Արշակունի արքա Բակուր II որդին։
Առանց Հռոմի գիտության, Պարթամասիրին գահ է բարձրացրել Պարթևաց Խոսրով Ա թագավորը՝ գահընկեց անելով նրա ավագ եղբայր Աշխադարին։ Հռոմի Տրայանոս կայսրը, այդ քայլը դիտելով պայմանագրի խախտում, արշավել է Հայաստանի և Պարթևաստանի դեմ։ 114 թվականին հռոմեական բանակը Սատաղից ներխուժել է Մեծ Հայք և շարժվել է դեպի Արտաշատ։ Չկարողանալով դիմադրություն կազմակերպել՝ Պարթամասիրը ներկայացել է Տրայանոսին։ Պարթամասիրը գլխից հանել է թագը և դրել կայսեր ոտքերի մոտ՝ այն ետ ստանալու ակնկալությամբ։ Սակայն Տրայանոսը նրան հայտարարել է գահընկեց և Հայաստանը հռչակել նվաճված նահանգ։ Պարթամասիրը, որն ազատ է արձակվել՝ Հայաստանից հեռանալու պայմանով, փորձել է խույս տալ իրեն ուղեկցող հռոմեական հեծելազորից, սակայն ձերբակալվել և գլխատվել է Տրայանոսի հրամանով։
Կատեգորիա:Արշակունիներ Կատեգորիա:Արշակունիների թագավորության արքաներ
Աստերոիդների ցանկ (11401-11500)
Աստերոիդների ցանկ (11301-11400) * Աստերոիդների ցանկ * Աստերոիդների ցանկ (11501-11600)
Աստերիա
Աստերիա (հուն.՝ Ἀστερία), տիտանուհի, տիտան Կիոսի (Կոյոսի) և Փոյբեի դուստրը։ Զևսի սիրահետումներից փրկվելու համար Աստերիան վերածվում է լորի։ Մեկ ուրիշ առասպելի համաձայն, նետվել է Էգեյան ծովն ու փոխարկվել Դելոս կղզու։
Աղբյուրներ
Կատեգորիա:Հին հունական դիցաբանություն Կատեգորիա:Տիտաններ Կատեգորիա:Տիտաններ և տիտանուհիներ
Լատիներեն արտահայտությունների ցանկ «E»
E
Locució llatina Latinske ord og vendinger Liste de locutions latines Daftar frasa Latin Locuzioni latine Lijst van Latijnse spreekwoorden en uitdrukkingen pt:Anexo:Lista de provérbios e sentenças em latim Listă de locuțiuni în limba latină Seznam latinskih izrekov Lista över latinska ordspråk och talesätt
Ուկրաինայում խախտումների հետաքննության անկախ միջազգային հանձնաժողով
«Ուկրաինայում խախտումների հետաքննության անկախ միջազգային հանձնաժողով» (Independent International Commission of Inquiry on Ukraine), 2022 թվականի մարտի 4-ին Միավորված ազգերի կազմակերպության Մարդու իրավունքների խորհրդի կողմից ստեղծված անկախ միջազգային կոմիտեն մանդատով հետաքննել 2022 թվականին Ուկրաինա ռուսական ներխուժման ժամանակ մարդու իրավունքների և միջազգային մարդասիրական իրավունքի խախտումները ։
Քննարկում և իրավունքներ
2022 թվականի մարտի 3-ին ՄԱԿ-ի մարդու իրավունքների խորհուրդը (ՄԱԿ-ի Մարդու իրավունքների խորհուրդը) սկսեց քննարկել 2022 թվականին Ուկրաինա ռուսական ներխուժման հետևանքները մարդու իրավունքների վրա։ Մարտի 4-ին ՄԱԿ-ի մարդու իրավունքների խորհուրդը a/HRC/49/L. 1 բանաձևում դատապարտել է մարդու իրավունքների և միջազգային իրավունքի խախտումները, որոնք առաջացել են Ռուսաստանի լայնածավալ ներխուժման հետևանքով, կոչ Է արել Ռուսաստանին դադարեցնել իր խախտումներն Ուկրաինայում, կոչ Է արել Ռուսաստանին ամբողջությամբ հեռանալ Ուկրաինայի միջազգայնորեն ճանաչված տարածքից՝ հետագա խախտումները կանխելու համար, և որոշում է կայացրել ստեղծել անկախ միջազգային հանձնաժողով՝ Ուկրաինայում խախտումները հետաքննելու համար։ Բանաձևն ընդունվել Է ՄԱԿ-ի Մարդու իրավունքների խորհրդի կողմից 32 պետությունում, 13 ձեռնպահ և 2՝ Էրիթրեան և Ռուսաստանը դեմ են։
ՄԱԿ-ի մարդու իրավունքների խորհրդում Ռուսաստանի ներկայացուցիչ Եվգենի Ուստինովը հետաքննության հանձնաժողովն անվանել է «ռեսուրսների պարզ վատնում, որոնք ավելի լավ կլիներ օգտագործել Ուկրաինայի քաղաքացիական բնակչությանը օգնելու համար»։ Հուման Ռայթս Վոթչը աջակցություն է հայտնել ՄԱԿ-ի Մարդու իրավունքների խորհրդին՝ բոլոր ներգրավված խմբերի կողմից Ուկրաինայում մարդու իրավունքների և միջազգային մարդասիրական իրավունքի խախտումների հետաքննության հանձնաժողով ստեղծելու հարցում ։
Հանձնաժողովի ստեղծում
Ի սկզբանե հետաքննող հանձնաժողովը ստեղծվել էր մարդու իրավունքների երեք փորձագետների կազմով, ի սկզբանե մեկ տարի ժամկետով՝ Էրիկ Մեսեի գլխավորությամբ Նորվեգիայից, ինչպես նաև դրանում ընդգրկված էին Յասմինկա Ջումհուրը Բոսնիա և Հերցեգովինայից և Պաբլո դե Գրեյֆը Կոլումբիայից ։
Նպատակներ
Հետաքննության հանձնաժողովի նպատակն է հետաքննել մարդու իրավունքների և միջազգային մարդասիրական իրավունքի ենթադրյալ բոլոր խախտումները՝ 2022 թվականին Ուկրաինա ռուսական ներխուժման համատեքստում:Հանձնաժողովը պարտավոր է առաջարկություններ ներկայացնել իր հետաքննության հիման վրա՝ ի սկզբանե զեկուցելով 2022 թվականի սեպտեմբերին ՄԱԿ-ի ՔԴԿ-ի հիսունմեկ և հիսուներկու նստաշրջաններին և ՄԱԿ-ի Գլխավոր ասամբլեայի յոթանասունյոթերորդ բաժնին ։
Տես նաև
ՄԱԿ-ի մոնիտորինգի առաքելությունը Ուկրաինայում մարդու իրավունքների վերաբերյալ
Ռազդոլիե (ավան, Բոբրինեցի շրջան)
Ռազդոլիե (Роздолля), ավան Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Ռազդոլիե ավանում բնակվում էր 104 մարդ։ Բնակավայրը զբաղեցնում է 0,369 կմ² տարածք։ Բնակչության խտությունը կազմում էր 281,84 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Բոբրինեցի շրջանի բնակավայրեր Կատեգորիա:Ուկրաինայի ավաններ
Վասիլի Սաչկո
Վասիլի Սաչկո (Васи́ль Ві́кторович Сачко́, ),  ուկրաինացի ֆուտբոլիստ և մարզիչ։ Խաղացել է հարձակվողի դիրքում։ 2009 թվականի Ուկրաինայի գավաթի հաղթող, 2001/02 մրցաշրջանի լավագույն ռմբարկու։
Սաչկոն երկար ժամանակ զբաղվել է սիրողական ֆուտբոլով, բայց արդեն 25 տարեկանից սկսել է զբաղվել պրոֆեսիոնալ ֆուտբոլով, հաջողության հասնելով «Օսկոլե» ակումբում։ Դրանից հետո տեղափոխվել է «Վոլին» ֆուտբոլային ակումբ՝ օգնելով ակումբին դուրս գալու բարձրագույն լիգա և առաջիկա 4 մրցաշրջաններում ցուցադրեուլ լավագույն արդյունքներ։ Բայց հետագայում ակումբը անհաջողության մատնվեց, և Վասիլին ստիպված եղավ հեռանալ ակումբից։ Դառնալով ազատ գործակալ՝ Սաչկոն միացավ «Կրիվբաս» ակումբին և երկու մրցաշրջան խաղաց այդ ակումբում։ 2008 թվականին 33- ամյա Սաչկոն տեղափոխվեց «Վորսկլու» ակումբ և 4 տարիների արդյունքում կարողացավ արժանանալ Ուկրաինայի գավաթին (եզրափակչում դարձել է հաղթական գոլի հեղինակ) և երկու անգամ մասնակցեց Եվրոգավաթին։
«Շախտա Ուկրաինա»
Վերջապես «Շախտյոր» ակումբի նախկին ֆուտբոլիստ Վիկտոր Գրաչյովը հրավիրեց Սաչկոյին մարզվելու Դոնեցկի շրջանի սիրողական ակումբում՝ «Շախտա Ուկրաինայում», որտեղ նա ժամանակին մարզվել էր ։ Քանի որ սիրողական ֆուտբոլով զբաղվողները չէին վարձատրվում, Սաչկոն որոշեց մեկ ուրիշ աշխատանք գտնել։ Նա ուզում էր աշխատել կա՛մ ոստիկան, կա՛մ մնալ իր հարազատ ակումբում՝ Շախտայում։ Սաչկոն որոշեց դառնալ ոստիկան՝ թմրանյութերի դեմ պայքարի բաժնում ։ Ոստիկանի աշխատանքին զուգահեռ նա «Շախտա Ուկրաինա» ակումբում զբաղվում էր սիրողական ֆուտբոլով ։ Այդ ժամանակ հիմնական աշխատանքը ուժասպառ էր անում նրան, այդ իսկ պատճառով Սաչկոն որոշեց լքել ակումբը ։ Նրա մարզիչը տեսնում էր Սաչկոյի պոտենցիալը և համոզում է նրան մնալ թիմում։ Սաչկոն լսեց իր մարզիչին և կենտրոնացրեց իր ուշադրությունը ակումբի խաղերի վրա։ Այդ ժամանակ թիմը գտնվում էր Դոնեցկի շրջանի առաջնության երրորդ լիգայում, բայց կայուն ֆինանսավորման շնորհիվ Սաչկոն իր առաջ դրեց մեծ առաջադրանքներ ։
«Տավրիա»
Մինչ 1997/1998 մրցաշրջանի ավարտը, Վիկտոր Գրաչյովը Իվան Բալանին «Տավրիա» ակումբի մարզչի պաշտոնում փոխարինելու հրավեր ստացավ ։ Գրաչյովը համաձայնեց ընդունել ակումբը, և 5 առաջնության մասնակցելուց հետո հասցրեց փրկել թիմը Առաջին Լիգա փոխադրվելուց ։ Հիշելով Սաչկոյի արդյունքները «Շախտայում»՝ Գրաչյովը որոշեց հրավիրել նրան իր նոր ակումբ։ Սաչկոն իր ջանասիրաբար աշխատանքի շնորհիվ կարողացավ ապացուցել, որ պատրաստ է յուրաքանչյուր ծանրաբեռնվածության ։
1998 թվականի հուլիսի 7-ին Սիմֆերոպոլի «Լոկոմոտիվ» մարզադաշտում «Տավրիան» հանդիպեց անցած առաջնության արծաթե մեդալակրի՝ դոնեցկյան «Շախտյոր» ակումբի հետ ։ Վիկտոր Գրաչյովը Սաչկոյին ընդգրկեց թիմի հիմնական կազմ։ Այսպիսով, 23 տարեկան հասակում Սաչկոն նշեց իր նորամուտը պրոֆեսիոնալ ֆուտբոլ, ընդ որում՝ միանգամից մտավ բարձրագույն լիգա և խաղաց այն ակումբի դեմ, որին երկրպագում էր պատանի տարիքում։ Հարձակման գծում Սաչկոն խաղում էր Ալեքսանդր Գայդաշի՝ ակումբի պատմության երկրորդ ամենաուժեղ հարձակվողի հետ ։ Դեբյուտային խաղը «Տավրիայի» համար բարեհաջող ավարտ ունեցավ. նրանք կարողացավ հաղթող դուրս գալ 2:1 հաշվով ։
Սիրողական ֆուտբոլից կտրուկ անցումը դեպի պրոֆեսիոնալ ֆուտբոլ Վասիլիի համար դժվար եղավ թե՛ ֆիզիկական ծանրաբեռնվածության, թե՛ անբավարար փորձի առումով ։ Վասիլին պայմանագիր չուներ ակումբի հետ և 5 խաղ հետո ստիպված եղավ լքել այն։
Վերադարձ սիրողական ֆուտբոլ
1998 թվականի հոկտեմբերին Սաչկոն վերադարձավ իր հին ակումբ՝ «Շախտա Ուկրաինա» ։ Հոկտեմբերի 10-ին՝ մրցաշրջանի 8-րդ տուրում, Վասիլին խաղաց «Պիշեվիկ» ակումբի դեմ (1:1) ։ Սաչկոն շուտով խաղաց ևս 3 խաղ, իսկ 11-րդ տուրում՝ «Մետալուրգ» ակումբի դեմ խաղում, Սաչկոն առանձնացավ իր հիասքանչ գոլով ։ 1998/99 մրցաշրջանում Վասիլին անցկացրել է 8 խաղ՝ դառնալով 2 գոլի հեղինակ, իսկ նրա թիմը դուրս է եկել կիսաեզրափակիչ, որտեղ երկու խաղերում պարտություն է կրել «Ֆակելու» (2:3) ակումբին, և դուրս մնացել պայքարից ։
«Շախտա Ուկրաինան» չմասնակցեց 1999 թվականին կայացած առաջնությանը, բայց մասնակցեց Ուկրաինայի գավաթին ։ Առաջնությունը սկսեց 1999 թվականի սեպտեմբերին, որտեղ 1/8 եզրափակչում Սաչկոյի թիմը կարողացավ հաղթող դուրս գալ «Էկինա» ակումբի դեմ երկու խաղերում, հետո պարտության մատնեց նաև «Սիգնալ» և «Ֆակել» ակումբներին։ Այդպիսով «Շախտա Ուկրաինան» դուրս եկավ եզրափակիչ, որտեղ նրանք հանդիպեցին «Տրոյանդա Էքսպրես» ակումբի հետ և երկու խաղերի ընթացքում կարողացան հաղթել (2:0, 1:2)։ Սաչկոյի թիմը կարողացավ արժանանալ գավաթին, որը առաջինն էր մարզիկի կարիերայում ։
2000 թվականի մրցաշրջանում «Շախտա Ուկրաինան» վերադարձավ սիրողական առաջնություն։ Վասիլին հաջողությամբ մեկնարկեց առաջնությունը՝ «Մոնոլիտո» ակումբի դեմ խաղում դառնալով 2 գոլի հեղինակ և իր երկրպագած ակումբ՝ լուգանսկյան «Շախտյորի» դեմ խաղում կարողացավ դառնալ Հեթ թրիքի հեղինակ ։ Շուտով ակումբում առաջացան ֆինանսական խնդիրներ, և Սաչկոն հեռացավ ակումբից։ Այդ ժամանակ Սաչկոն խաղացել էր 5 խաղ՝ դառնալով 5 գոլի հեղինակ ։
«Օսկոլ»
Հարձակվողը 2000 թվականի օգոստոսի 6-ին, Ուկրաինայի գավաթի առաջնության 1/16-րդ եզրափակչում նոր թիմի կազմում նշել է իր նորամուտը, «Ֆրունզենեց-Լիգա-99» ակումբի դեմ խաղում (1:2) ։ Սաչկոն իր առաջին գոլը խփել է օգոստոսի 10-ին, «Ստալի-2» ակումբի դեմ խաղում, այդ գոլը նրա առաջինն էր թե՛ ակումբում, թե՛ պրոֆեսիոնալ կարիերայում։ Առաջնության առաջին կեսը Սաչկոն պահեստայինների նստարանում էր և հազվադեպ էր խաղադաշտ դուրս գալիս։ 13-րդ տուրից հետո, որտեղ Սաչկոն դարձավ հաղթական գոլի հեղինակ, նրան սկսեցին ավելի հաճախ հայտնվել խաղադաշտ դուրս բերել՝ դիտարկելով որպես թիմի հիմնական կազմում խաղացող մարզիկ։ Առաջնությունում «Օսկոլ» ակումբը զբաղեցրեց 3-րդ տեղը, իսկ ինքը՝ հարձակվողը, ավարտեց իր առաջին պրոֆեսիոնալ կարիերայի առաջնությունը 13 գոլով՝ դառնալով ակումբի լավագույն հարձակվող և եզրափակելով առաջնության լավագույն ռմբարկուների թոփ եռյակը ։
«Վոլին»
«Օսկլո» ակումբում հիանալի ելույթներից հետո, Սաչկոն սկսեց հետաքրքրվել «Ֆրունզենեց» և Երկրորդ լիգայի հաղթող՝ «Նեֆտյանիկ» ակումբներով ։ Հետագայում հայտնվեց Առաջին լիգայում հանդես գալու մի տարբերակ, և Սաչկոն ընտրելով դա՝ տեղափոխվեց «Վոլին» ֆուտբոլային ակումբ։ Մարզիչ Վիտալի Կվարցյանը փնտրում էր Սաչկոյի նման մարզիկների, ովքեր օժտված էին թիմին օգնելու ունակությամբ, և վստահ էր, որ վերջինիս շնորհիվ թիմը կարող է դուրս գալ Բարձրագույն լիգա։ Սաչկոն ծնունդով Դոնեցկի մարզից էր, և բավականին դժվար համաձայնեց տեղափոխվել Արևմտյան Ուկրաինայի արևմտյան մաս՝ վախենալով լեզվական առկա տարբերություններից, բայց, ինչպես հետագայում ինքն է նշում, ադապտացիայի հետ կապված խնդիրներ չի ունեցել ։
2001 թվականի հուլիսի 17-ին, 2001/02 մրցաշրջանում, «Բորիսֆենա» ակումբի դեմ խաղում, Սաչկոն նշեց իր նորամուտը «Վոլին» ֆուտբոլային ակումբ (1:0) ՝ միանգամից զբաղեցնելով իր տեղը թիմի հիմնական կազմում։ Իր 5-րդ խաղում Սաչկոն դարձավ դուբլի հեղինակ՝ խփելով առաջին գոլը ։ Սաչկոն կարողացավ դառնալ ևս մեկ դուբլի հեղինակ, և մրցաշրջանը եզրափակեց 12 գոլով։ Սաչկոյի բարձր արդյունքների ապացույցը «Ֆուտբոլը Ուկրաինայի» թերթի հոդվածն էր, որտեղ նա տարվա լավագույն ֆուտբոլիստների ցանկում զբաղեցրել է 23-րդ տեղը, իսկ հետագայում Սաչկոն Ուկրաինայի ֆուտբոլի ազգային հավաքականի ուշադրության կենտրոնում էր։ Ազգային թիմի մարզիչ Լեոնիդ Բուրյակը ֆուտբոլիստին առանձնահատուկ հետևել է «Պոլեսեմ» ակումբի դեմ խաղում ։
4 տարի անց Սաչկոն կրկին վերադարձավ Բարձրագույն լիգա, բայց այս անգամ ավելի փորձառու և պատրաստված։ Չնայած մրցաշրջանի դժվարությանը, ֆուտբոլիստը կարողացավ դառնալ 8 գոլի հեղինակ։ Հիանալի հանդես գալով «Վոլին» ակումբում (Սաչկոն կարողացավ դառնալ 8 գոլի հեղինակ և ակումբի պատմության լավագույն ռմբարկուների ցուցակի մեջ զբաղեցրեց 6-րդ հորիզոնականը)՝ Վասիլին չկորցրեց իր տեղը հիմնական կազմում։
Գովերնադոր Արշեր
Գովերնադոր Արշեր (Governador Archer), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Պրեզիդենտի Դուտրայի գավառի կազմի մեջ։ Բնակչությունը կազմում է 8 237 մարդ՝ 2006 թվականի տվյալներով։ Գրավում է 435,731 կմ2 տարածք։ Բնակչության խտությունը՝ 18,9 մարդ/կմ²։
Պատմություն
Քաղաքը հիմնադրվել է 1959 թվականի հոկտեմբերի 10-ին։ Քաղաքի տոնը նշվում է հունվարի 19-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Վասիլի Սաչկո
«Վոլին»
2003/04 թվականի թույլ մրցաշրջանից հետո «Վոլին» ակումբը հաջողությամբ թևակոխեց 2004/05 մրցաշրջան ։ Սաչկոյի համար էլ առավել հաջող էր 2005-ի մրցաշրջանը, քանի որ մասնակցում էր թիմի յուրաքանչյուր խաղին։ Ի վերջո կարողացավ դառնալ 7 գոլի հեղինակ ։ Նրա բարձրորակ խաղը չէր կարող աննկատ մնալ, երկրպագուները խոստովանել էին, որ Վասիլին 2004/05 մրցաշրջանի լավագույն ֆուտբոլիստն է ։ Մրցաշրջանի երկրորդ մասում Սաչկոն արդյունավետ խաղաց մինչև 24-րդ տուր, որտեղ «Վորսկլա» ակումբի դեմ խաղում կոտրեց ոտքը և ուղեղի ցնցում ստացավ՝ չկարողանալով մասնակցել կայանալիք 4 խաղերին  (այստեղ «Վոլին» ակումբը ոչ մի հաղթանակ չտոնեց)։ Վասիլին հասցրեց վերականգնվել և մասնակցել հաջորդ երկու խաղերին և կարողացավ դառնալ մեկ գոլի հեղինակ։ Այսպիսով՝ մրցաշրջանի վերջում նա իր գոլերի քանակը հասցրեց 12-ի, և ընդամենը 2 գոլով ետ էր մնում մրցաշրջանի լավագույն ռմբարկու Ալեքսանդր Կասիրինից ։
Հաջորդ մրցաշրջանը, ինչպես նաև անցած տարին, Սաչկոյի համար ամենաարդյունավետն էին. նա լավագույն ռմբարկուների ցուցակում երկրորդն էր, իսկ ակումբում՝ լավագույնը ։ Ակումբի համար այդքան էլ արդյունավետ չէր այս մրցաշրջանը, քանի որ մինչև գարնանային դադարը թիմը կարողացավ հաղթել միայն մեկ խաղ։ «Վոլին»ը ոչ ոքի խաղաց «Տավրիա» ակումբի դեմ (Սաչկոն վրիպեց 11 մետրանոցը) և լքեց Բարձրագույն լիգան ։ Ակումբից հեռացան գրեթե բոլոր հիմնական խաղացողները, որոնց թվում նաև Սաչկոն, ով հինգ մրցաշրջանների ընթացքում կարողացավ դառնալ ակումբի պատմության մեջ լավագույն ֆուտբոլիստը ։
«Կրիվբաս»
Հարձակվողի հանդեպ հետաքրքրություն էին դրսևորել «Իլիչենեց», «Զարյա» և «Վորսկլա» ակումբները, բայց առավել համառը «Կրիվբաս»-ի մարզիչ Ալեքսանդր Կոսևիչն էր ։ Տեղափոխվելով «Կրիվբաս»՝ Սաչկոն հարձակվողական դուետ կազմեց Վասիլի Գիգիաձեի հետ, բարձրահասակ Սաչկոն բարձրից որսում էր գնդակը և փոխանցում կատարում Գիգիաձեին ։ Վասիլիի դեբյուտային խաղը ավարտվեց խայտառակ պարտությամբ (Կրիվբաս 0:5 Շախտյոր), բայց արդեն հաջորդ տուրում «Կրիվբասը» կարողացավ հաղթանակ տոնել 3:0 հաշվով, Սաչկոն բացեց այդ հանդիպման հաշիվը։ Դրանից հետո թիմը առանց գոլի խաղաց ևս 12 խաղ ,: Չնայած թիմի խայտառակ ելույթներին, Սաչկոն շարունակեց մնալ թիմում՝ հիմնական կազմում։ Մրցաշրջանի երկրորդ մասում Սաչկոն իրեն հնարավորինս լավ դրսևորեց՝ դառնալով 7 գոլի հեղինակ։
«Վորսկլա»
Սաչկոն իր նորամուտը նոր ակումբում նշել է մեծ հաջողությամբ ՝ դառնալով 2 գոլի և երկու գոլային փոխանցման հեղինակ։ Սաչկոյի ծառայությունները գոհացրել են ակումբի ղեկավարությանը, վերջինս երկարաձգել է պայմանագիրը ֆուտբոլիստի հետ մինչև 2009 թվական ։ Մրցաշրջանի երկրորդ մասում նա սկսեց շատ վատ խաղալ, որն էլ հանգեցրեց նրա՝ հիմնական կազմից դուրս գալուն։ Առջևում Ուկրաինայի գավաթի առաջնությունն էր, որտեղ Սաչկոն խաղադաշտում եղավ գրեթե բոլոր խաղերում (բացի մեկ՝ «Մետալիստ» ակումբի դեմ խաղից, որի ժամանակ Սաչկոն վնասվածք ստացավ ։ Բուժվելուց հետո մասնակցեց «Մետալիստ» ակումբի դեմ 2-րդ հանդիպմանը, որտեղ կարողացավ աչքի ընկնել գոլով և հաղթանակ շնորհել թիմին, որից հետո «Վորսկլան» որոշեց պայմանագիրը երկարաձգել Սաչկոյի հետ ։ Առաջնության եզրափակչում «Վորսկլան» իր հարկի տակ ընդունեց Դոնեցկի «Շախտյորին»։ Չնայած այն բանի, որ մինչև 50-րդ րոպեն «հանքափորները» տիրում էին խաղին, Սաչկոն դարձավ հաղթական գոլի հեղինակ և գավաթը նվիրեց սիրելի ակումբին։ Այդ առաջնությունում հաղթելը պատմական իրադարձություն էր ակումբի համար, նրանք վաստակեցին իրենց առաջին Ուկրաինայի գավաթը և հայտ ստացան մասնակցելու Եվրոգավաթին ։ Վասիլին դարձավ ակումբի երկրպագուների ամենասիրելի ֆուտբոլիստը, որոնք ամեն խաղի ժամանակ վանկարկում էին նրա անունը ։
2009/10 թվականին սկսվեց Ուկրաինայի գավաթի առաջնությունը։ «Վորսկլան» հետխաղյա 11 մետրանոցներով պարտվեց «Դինամո» ակումբին ։ Երրորդ տուրում Սաչկոն անցկացրեց իր 200-րդ հանդիպումը ։ Օգոստոսի 20-ին Սաչկոն դեբյուտեց Եվրոգավաթում՝ «Վորսկլան»Եվրոպայի Լիգայում մրցեց «Բենֆիկա» ակումբի հետ ։ Վորսկլան կարողացավ իր հարկի տակ պարտության մատնել Բենֆիկային 2:1 հաշվով, բայց դա թիմին չօգնեց անցնել հաջորդ փուլ, քանի որ նրանք առաջին խաղում պարտվել էին 4:0 հաշվով։ 34- ամյա Սաչկոն դարձավ ամենամեծ ուկրաինացի ֆուտբոլիստը, ով դեբյուտել է միջազգային առաջնությունում ։ 2009 թվականին հրապարակված արդյունքներով Թոփ 33 ռմբարկուների ցուցակում Սաչկոն 3-րդն էր ։ Հաջորդ առաջնությունում Սաչկոն տպավորիչ գործեց՝ 6 խաղերում դառնալով 5 գոլի հեղինակ (այդ թվում՝ իր կարիերայի 100-րդ գոլը) ): Հետագայում սկսեց Սաչկոյի անհաջողությունները, նա լքեց իր տեղը հիմնական կազմում, բայց, նոյեմբերի 13-ին դառնալով հեթ տրիկի հեղինակ, Սաչկոն դարձավ առաջնության լավագույն ռմբարկուն ։ Եվս 2 գոլ հեղինակեց երկրորդ շրջանում ՝ հասցնելով գոլերի թիվը 10-ի և դառնալով ակումբի լավագույն ռմբարկուն ։
2011/12 մրցաշրջանում Սաչկոն իրեն հնարավորինս լավ դրսևորեց՝ 4 տուրերում դառնալով 3 գոլի հեղինակ ։ Սաչկոն Եվրոգավաթի խաղերում այդքան էլ նկատելի չէր։ Այստեղ «Վոսկլան» իր պատմության մեջ նոր էջ ավելացրեց՝ դուրս գալով Եվրոպայի առաջնություն։ Եվրոգավաթում Սաչկոն 4 խաղ անցկացրեց (բոլոր խաղերում նա փոխարինման դուրս եկավ) և միայն մեկ անգամ աչքի ընկավ գոլային փոխանցմամբ ։ Կարիերայի վերջին խաղը շատ նման էր առաջինին. 2012 թվականի ապրիլի 1-ին «Վորսկլան» իր հարկի տակ ընդունեց «Շախտյոր»ին, Սաչկոն խաղադաշտ դուրս եկավ այն ժամանակ, երբ խաղին մնացել էր 5 րոպե։
Խաղային ոճ
Սաչկոն խոյահարող հարձակվողներից էր, ունի ամուր ֆիզիկական տվյալներ գնդակը պահելու կամ խլելու համար ։ Իրեն հարմարավետ էր զգում հարձակողական գծում, առավել լավ խաղում էր երկրորդ հարկում՝ դառնալով շատ գոլերի հեղինակ ։ Գլխով կարողանում էր դառնալ ճշգրիտ փոխանցումների հեղինակ ։ Առանձնանում էր իր տուգանային իրացնելու բացառիկ տաղանդով ։ Սաչկոն կարողանում էր իր վրա սևեռել հակառակորդ թիմի պաշտպանների ուշադրությունը և բաց տարածություն ստեղծում իր թիմակիցների համար։ Կարողանում էր հրաշալի խաղալ պաշտպանական գծում՝ տուգանայինների և անկյունայինների ժամանակ տեղափոխվելով մրցակցի կիսադաշտ։ Ունենալով այսքան առավելություններ՝ ընդգծելի է նաև Սաչկոյի բացերը՝ դանդաղ արագությունը և գնդակի հետ վարվելու կանոնները, որոնց Սաչկոն չէր տիրապետում ։
Մարզչական կարիերա
Կարիերայի ավարտից հետո Սաչկոն դարձել է «Վորսկլա» ակումբի մարզիչ, որտեղ աշխատել է 2012/13 մրցաշրջանում։ 2013 թվականի հունիսի 12-ին նա ճանաչվել է ակումբի մարզիչ՝ փոխարինելով Սերգեյ Սվինստունին։ Վասիլին ակումբի հետ պայմանագիր է ստորագրել երկու տարի ժամկետով ։ Սաչկոն թերահավատորեն էր մոտենում իր աշխատանքին, մինչդեռ «Football.ua» կայքը նրան ճանաչել է մրցաշրջանի լավագույն մարզիչ ։ Վերջին՝ 2012/13 մրցաշրջանում, «Վոսկլան» զբաղեցրել է 8-րդ տեղը (2 միավոր չհերիքեց լինելու 7-րդը), սակայն ակումբին իրավունք է տրվել մասնակցելու Եվրոգավաթին։
Անձնական կյանք
Սաչկոն լավ ձկնորս է, սիրում է խաղալ բիլիարդ, բոուլինգ, շախմատ և մինի ֆուտբոլ։ Լուցկում և Դոնեցկում Սաչկոն շատ հաճախ մասնակցել է մինի ֆուտբոլի մրցաշարերի  ։
Աղբյուրներ
Կատեգորիա:Ուկրաինացի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի հարձակվողներ
Լյախովո (գյուղ, Օրեխովո-Զուևսկի շրջան)
Լյախովո (Ляхово), գյուղ Ռուսաստանի, Մոսկվայի մարզի Օրեխովո-Զուևսկի շրջանի կազմում։
Բնակչությունը 2005 թվականին գրանցված տվյալներով կազմում էր 59 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Օրեխովո-Զուևսկի շրջանի բնակավայրեր
Միրոլյուբովկա (այլ կիրառումներ)
Միրոլյուբովկա, կարող է վերաբերել՝
Սադաել
Սադաել, մետալ-երաժիշտ Վահե Սողոմոնյանի կողմից 2004 թ. հիմնած երաժշտական նախագիծ, հանդես է գալիս դեթ մետալ,բլեքենեդ դեթ մետալ,դում մետալ, ֆյունեռալ դում-մետալ,նեո-կլասսիկալ և էմբիենթ ոճերով  ։
Պատմություն
Վահե Սողոմանյանը որոշել էր դէթ-մետալ խումբ հիմնել, բայց քանի որ այն տարիներին մետալը տարածված չէր, նա չկարողացավ գտնել երաժիշտներ, որոշեց ստեղծել սեփական նախագիծ Սադաել անվանումով, նվագելով Dark Ambient և Atmospheric Black Metal ոճերով, ժամանակի ընթացքում փոփոխելով ուղղվածությունը Funeral Doom Metal ոճի։ Այդ փոփոխությունը երաժշտին թույլ տվեց ավելի հայտնի դառնալ նեղ շրջանակներում։ 2007 թ. հունվարին ձայնագրվեց առաջին դեմոն՝ «Despair», իսկ 2008 թ.-ին թողարկվեց առաջին ալբոմը՝ «Major Carnage»։ 2009 թ. մայիսին ամերիկյան Vox Clamantis խմբի հետ թողարկվեց «Desolation» ալբոմը։ Ալբոմը Հայաստանում թողարկվեց սահմանափակ քանակությամբ՝ ընդամենը 150 օրինակով։ Հունիսի կեսերին թողարկվեց ևս մի մինիալբոմ՝ «Ritual Flame / Sadael / Desolation»։ 2008-2009 թթ. Վահե Սողոմանյանը հանդես է եկել Sworn բլեք-մետալ խմբի կազմում՝ որպես կիթառահար։ Խումբը լքելուց հետո շարունակեց աշխատել իր նախագծի շուրջ։ 2009 թ. դեկտեմբերին ձայնագրվեց համերգային ալբոմը։ 2010 թ. հուլիսին Սադաելը պայմանագիր է կնքում Silent Time Noise լեյբլի հետ, որի կողմից էլ թողարկվում է երկրորդ ալբոմը՝ «Diary of Loss»։ Քիչ անց, թողարկվում է հաջորդ ալբոմը՝ «Essence», Solitude Productions լեյբլից։ 2010 թ. օգոստոսին լույս է տեսնում առաջին սինգլը՝ «Ով սիրուն, սիրուն», հայտնի ժողովրդական երգի հիմքում։ 2010 թ. օգոստոսին Le Crépuscule Du Soir լեյբլը թողարկում է Սադաելի երրորդ ալբոմը՝ «Secret Doctrine», պատրաստված էմբիենթի լավագույն ավանդույթներով։ Դրանից հետո Վահեն հիմնում է Բոկռագ դէթ-մետալ խումբը, որի կազմ մտան Ալեքս Ամիրյանը, Դանիել Մովսիսյանը և Ռուբեն Արևշատյանը։ Վահեն վերսկսեց աշխատել Sadael նախագծում 2012 թվականին, ձայնագրելով նոր «Dreams» ալբոմը։ 2013 թ. թողարկվեց «Starlight» մինիալբոմը։
Ծանոթագրություններ
Կատեգորիա:Հայաստանի ռոք երաժիշտներ Կատեգորիա:Հայկական մետալ խմբեր
Աբասբեյլի
Աբասբեյլի (Abbasbəyli), գյուղ ներկայիս Ադրբեջանական Հանրապետության Ղազախի շրջանում։
Աշխարհագրություն
Գտնվում է Աղստև գետի ձախակողմյան վտակ Ձոդազի ափին։
Պատմություն
Մտել է Ռուսական կայսրության Ելիզավետպոլի նահանգի Ղազախի գավառի կազմի մեջ։
Բնակչություն
1907 թվականին ուներ 125 բնակիչ ։
Հրդեհ Փարիզի Աստվածամոր տաճարում
Հրդեհ Փարիզի Աստվածամոր տաճարում, խոշոր հրդեհ Փարիզի Աստվածամոր տաճարում, որը բռնկվել է 2019 թվականի ապրիլի 15-ին, տեղական ժամանակով 18:50-ին ։ Հրդեհի հետևանքով փլուզվել է տաճարի կենտրոնական ծայրաձողը, զգալի վնաս է հասցվել ներքին հարդարանքին, եկեղեցու վերին պատերին ու պատուհաններին ։ Նախագահ Էմանուել Մակրոնը խոստացել է վերակառուցել տաճարը, և այդ նպատակով կհայտարարվի համազգային դրամահավաք։
Իրադարձություն
Բոցը ծածկել է տաճարի վերին մասը, այդ թվում երկու զանգակատները և Կենտրոնական աշտարակը ։ Փարիզի քաղաքապետ Անն Իդալգոն այն նկարագրել է որպես «սարսափելի» հրդեհ ։
Սիտե կղզին, որի վրա տեղակայված է Աստվածամոր տաճարը, էվակուացվել է ։
Հրդեհի պահին տաճարում նախատեսված էր պատարագ ։ Տաճարի ներկայացուցիչն ասել է. «Ողջ կառույցն այրվում է․․․ ոչինչ չի մնա։ Մնում է տեսնել՝ արդյոք կպահպանվի տաճարի պահոցը» ։
Պատճառ
Հրդեհի պատճառը դեռ հայտնի չէ։ Ենթադրվում է, որ այն կարող է կապված լինել շենքի վերանորոգման աշխատանքների հետ ։ Բրոնզե արձանները տաճարից հեռացվել են վերակառուցման նախապատրաստման համար ։
Հրդեհի հետևանքների նախնական ամփոփում
Ֆրանսիայի արտակարգ իրավիճակների նախարարությունը հայտարարեց, որ տաճարի հիմնական կոնստրուկցիաները պահպանվել են, Փարիզի Աստվածամոր տաճարից հասցրել են փրկել Հիսուս Քրիստոսի փշե պսակը, իսկ 13-րդ դարի պատուհանների վարդերը, ամենայն հավանականությամբ, ոչնչացել են ։
Արտաքին հղումներ
Կատեգորիա:2019 Փարիզում Կատեգորիա:Փարիզի Աստվածամոր տաճար Կատեգորիա:2019 հրդեհներ Կատեգորիա:2019 ապրիլի իրադարձություններ Ֆրանսիայում Կատեգորիա:Հրդեհված շենքեր և կառույցներ Կատեգորիա:Ֆրանսիայի հրդեհված եկեղեցիներ Կատեգորիա:Հրդեհներ Փարիզում Կատեգորիա:Ավերված եկեղեցիներ
Ռավենստվո (գյուղ, Մոնաստիրշչինսկի շրջան)
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Գերեզմանատուն
Գերեզմանատուն, թաղումների համար հատկացված տարածություն։ Նախաքրիստոնեական շրջանի գերեզմանոց ընդունված Է անվանել դամբարանադաշտ։ Նշանավոր անձանց թաղման համար հատկացված տեղը երբեմն կոչվում Է պանթեոն։
Պատմություն
Հայաստանում յուրաքանչյուր բնակավայր ունեցել Է և ունի իր գերեզմանոց։ Ըստ Մովսես Խորենացու այն բլուրը, որտեղ ընկել Է Բելը իր զորականների հետ, Հայկը կոչվել է Գերեզմանք (պատմիչի օրոք կոչվելիս Է եղել Գերեզմանակ)։ Երբեմն առանձին թաղամասեր և նույնիսկ արյունակցական խմբեր ունեցել են իրենց գերեզմանոցը։ Գերեզմանոցները համարվել են պաշտամունքի վայրեր, ուստի, նույնիսկ միևնույն վայրում բնակվող, բայց տարբեր կրոնների ու աղանդների պատկանող ազգերի հանգուցյալները թաղվել են տարբեր գերեզմաններում։ Շատ տապանաքարերի վրա կան արձանագրություններ, ուր նշված են հանգուցյալի ծննդյան և մահվան թվականները, երբեմն նաև կատարած գործերը, մահվան առիթը։ Որոշ շիրմաքարերի ձևավորումներն ունեն գեղարվեստական, իսկ տապանագրերը պատմական (արձանագրագիտական) արժեք։ Կաթողիկոսների և այլ եկեղեցականների գերեզմանոցները լինում են վանքերի բակերում։ Հայրենական մեծ պատերազմի ժամանակ շրջափակումների, մարտական գործողությունների հետևանքով զոհվածների թաղման վայրերում կառուցված են հուշարձանկոթողներ (Պիսկուրյովյան Գ.՝ Լենինգրադում, Փառքի բարձունքը Լվովում ևն)։ Նոր գերեզմանոցները կառուցվում են ժամանակակից սանիտարական ու տեխնիկական պահանջներին համապատասխան։
ԽՍՀՄ-ում սահմանված կանոնների համաձայն գերեզմանոցը պետք Է գտնվի հասարակական և բնակելի շենքերից առնվազն 300 մ հեռավորության վրա, յուրաքանչյուր 10 հազար բնակչին հատկացվի 1,2 հա գերեզմանոցային տարածություն։ Գերեզմանոցները պետք Է ունենան կանաչապատված հատվածներ (ողջ տարածքի 20%-ից ոչ պակաս)։ Սանիտարական կանոնների պահպանման շնորհիվ գերեզմանոցները չեն դառնում համաճարակների և վարակիչ հիվանդությունների վայր։ Աշխարհում հայտնի Նովոդևիչիե՝ (Մոսկվա), Պեր-Լաշեզ՝ (Փարիզ), Արլինգտոնյան՝ (Վաշինգտոն) և այլ գերեզմանոցներ համարվում են պատմական հուշարձաններ։
Եգիպտոս
Հին Եգիպտոսից մնացած պեղումներից գտնվել են լայն նեկրոպոլներ՝ Մեմֆիսի և Փիվի մոտակայքերում։
Գերեզմանոցները Հռոմեական կայսրությունում
Հին Հռոմում հատուկ սահմանված կոնոնակարգ գոյություն ուներ, ըստ որի ոչ ոք բացի Վեստալկեքից չէին կարող թաղվել քաղաքի պարիսպներից ներս ընկած տարածքում։ Չնայած այդ կանոնի օրենք դառնալուն՝ այն միշտ խախտվում էր։ Նրանց ընդհանուր գերեզմանատունը կոչվում էր՝ puticuli,որը կառուցվել էր Հռոմում՝ Էսկվիլինյան թաղամասում՝ հատուկ ստրուկների և հանցագործների համար ի սկզբանե, բայց հետո նաև ամբողջ հասարակության համար։
Քրիստոնեական գերեզմանոցներ
Սկզբում քրիստոնյաները մարդկանց թաղում էին եկեղեցիներում, հետո սկսեցին եկեղեցիներում, վանքերում թաղել միայն բարձրաստիճան հոգևորականների և սրբերի շարքին դասված մարդկանց, իսկ մնացածին թաղել ընդամենը եկեղեցու շրջակայում՝ մինչև նրա պարիսպները։ Որոշ ժամանակ անց, երբ մահացածների թիվը շատացավ, շիրմաքարերի տեղակայման համար ընտրեցին տվյալ քաղաքի ծայրամասը, որպեսզի այն որքան հնարավոր է ողջ մարդկանցից հեռու գտնվի։
Ռուսաստան
Քրիստոնեության ընդունումից հետո Ռուսաստանում գերեզմանոցները շրջեցին դեմքով դեպի արևմուտք, իսկ ոտքերը՝ դեպի արևելք՝ մարդկանց հոգեհանգստի համար։ Դա նաև նշանակեում էր, որ հանգուցյալը միշտ պատրաստ է վազել, շտապել արևմուտքից արևելք, այսինքն մահից դեպի անմահություն։
Արտաքին հղումներ
Կատեգորիա:Գերեզմանատներ
Մանկոր դել Վալյե
Մանկոր դել Վալյե (իսպ.՝ Mancor del Valle) բնակավայր և մունիցիպալիտետ Իսպանիայում՝ Բալեարյան կղզիներ պրովինցիայում (Մալյորկա ինքնավար համայնքում)։ Մունիցիպալիտետը գտնվում է Ռայգեռ շրջանում։ Զբաղեցնում է 19․82 կմ2 տարածք։ Բնակչությունը 1285 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։
Կատեգորիա:Իսպանիայի բնակավայրեր
Կազասկո դ’Ինտելվի
Կազասկո դ’Ինտելվի (Casasco d'Intelvi), կոմունա Իտալիայում, տեղակայված է Լոմբարդիա մարզի Կոմո գավառում ։
Նուսդորֆ (Խիմգաու)
Նուսդորֆ (Nußdorf) Գերմանական կոմունա Բավարիայում։
Կազասկո դ’Ինտելվի
Բնակչությունը կազմում է 379 մարդ, խտությունը՝ 95 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 22022։ Հեռախոսային կոդ՝ 031։
Նուսդորֆ (Խիմգաու)
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 2456 մարդ (ըստ 31 դեկտեմբերի 2010 թվականի տվյալով) ։ Զբաղեցնում է 16.12 կմ քառ. տարածք։ Պաշտոնական կոդը՝ 09 1 89 130։
Կազասկո դ’Ինտելվի
Ժողովրդագրություն
Բնակչության թվաքանակի փոփոխությունները.
Նուսդորֆ (Խիմգաու)
Կոմունան բաժանված է 10 գյուղական շրջանների։
Կազասկո դ’Ինտելվի
Ծանոթագրություններ
Կատեգորիա:Իտալիայի բնակավայրեր